**Letné sezónne spoje na území PSK**

Prešovský samosprávny kraj (PSK) – Odbor dopravy v spolupráci so spoločnosťou ZSSK, KOCR Severovýchod Slovenska, mestom Stará Ľubovňa a obcou Lesnica dáva do pozornosti cestujúcim nasledovné sezónne spoje prevádzkované počas leta 2021:

1. V období od 3. júla do 5. septembra 2021 budú počas víkendov (sobôt a nedieľ) prevádzkované pridané autobusové spoje na trase Stará Ľubovňa – Červený Kláštor, ráz. Lechnica a Červený Kláštor, ráz. Lechnica – Lesnica, chata Pieniny. Spoje zájdu na železničnú stanicu v Starej Ľubovni, čím vytvoria prípoje k priamym vlakovým spojom:
   1. Poprad – Stará Ľubovňa - Plaveč – Muszyna,
   2. Prešov – Plaveč – Stará Ľubovňa.

Zo železničnej stanici Stará Ľubovňa budú zabezpečené prípojné autobusy mesta Stará Ľubovňa smerom na Hrad Stará Ľubovňa od vlaku/na vlak.

1. V období od 1. júla do 31. augusta 2021 budú počas pracovných dni prevádzkované autobusové spoje v úseku Hanušovce nad Topľou – Domaša-Dobrá s možnosťou prestupu zo smeru/na smer Prešov.
2. V období od 3. júla do 5. septembra 2021 budú počas víkendov (sobôt a nedieľ) prevádzkované pridané autobusové spoje na trase Svidník – Stropkov – Medzilaborce a turistický autobus Krajskej organizácie cestovného ruchu Severovýchod Slovenska na Horný Zemplín po ceste drevených kostolíkov. Dané spoje priamo nadväzujú na cezhraničné vlakové spoje Medzilaborce – Lupkow - Sanok.
3. V období od 4. júla do 19. septembra 2021 budú počas  nedieľ prevádzkované pridané priame vlakové spoje na trase Prešov – Dobšinská Ľadová Jaskyňa – Banská Bystrica.
4. V období od 3. júla do 19. septembra 2021 budú počas víkendov (sobôt a nedieľ) prevádzkované pridané priame vlakové spoje na trase Prešov – Humenné – Stakčín.

Bližšie informácie o čase odchodov/príchodov vlakov a autobusov nájdete na [www.cp.sk](http://www.cp.sk).